**KRAJEVNA SKUPNOST GRADIŠČE NAD PRVAČINO**

Datum: 23.12.2024

**Z A P I S N I K**

**25. seje sveta KS Gradišče, ki je potekala 23.12.2024 ob 19:00 v prostorih KS v**

**kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Danijela Jurkič

Upravičeno odsotni člani Sveta krajevne skupnosti Gradišče: Agnes Jurkič, Žan Marušič

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 24 redne seje KS Gradišče , z dne 27.11.2024.
2. Inventura 2024 - Imenovanje inventurne komisije
3. Status urejanja lastništva stavbe 41 – pregled glavne obravnave.
4. Sprememba proračuna za leto 2025.
5. Razno, pobude in vprašanja.
6. Izplačilo sejnin.

**AD 1**

Tanja Gregorič (predsednica) je članom KS povzela zapisnik 24. redne seje z dne

27.11.2024. Na obstoječ zapisnik ni bilo pripomb, zato je bil sprejet sklep:

**Potrdi se zapisnik 24. redne seje sveta KS Gradišče z dne 27.11.2024.**

**AD 2**

Predsednica KS nadaljuje z naslednjo točko dnevnega reda, to je imenovanje inventurne komisije, ki jo je potrebno sprejeti do najkasneje do 31.12.2024.

Vsi člani se strinjajo, da bodo inventurno komisijo za leto 2024 sestavljali naslednji člani:

* Dalibor Antić - predsednik inventurne komisije
* Denis Gregorič – član
* Danijela Jurkič – članica

S tem je sklep o imenovanju inventurne komisije sprejet.

Predsednica še zaključi, da je potrebno popis osnovnih sredstev opraviti do 31.1.2025, do konec februarja 2025, pa se opravi inventuro terjatev in obveznosti.

Doda še, da je poleg sklepa za imenovanje inventurne komisije za leto 2024 , potrebno do konca leta še posredovati podpisano navodilo za popis sredstev in njihovih virov ter terjatev in obveznosti 2024 in načrt popisa osnovnih sredstev in drobnega inventarja 2024.

**AD 3**

Predsednica pove, da je dne 4.12.2024 je potekala glavna obravnava postopka urejanja lastništva stavbe 41. Glavne obravnave sta se udeležila ona in podpredsednik KSG Dalibor Antić. Poleg njiju pa kot druga priča še gospa Melanija Kerševan.

Predsednica navzočim prebere zapisnik glavne obravnave ter obrazloži kako naj bi se postopek nadaljeval. Trenutno je potrebno razmisliti ali se s predlogom nasprotnega udeleženca strinjamo ali ne. Predsednica predlaga, da si vsak član temeljito prebere zapisnik glavne obravnave ter nato na naslednji seji poda mnenje. S predlogom se strinjajo tudi ostali navzoči na seji.

Po sprejemu odločitve , se bo KS nato sestala tudi z odvetnikom, ki jih zastopa, in sicer z G. Petrom Maraž.

**AD 4**

Predsednica v nadaljevanju pove, da se je v prejšnjem tednu sprejemala sprememba proračuna za leto 2025. Ostalim članom KS povzame spremembo po postavkah, ki je vezana le na prenos neizkoriščenih sredstev v letu 2024.

Zaključi z ugotovitvenim sklepom, ki se glasi:»Sprememba proračuna Mestne občine Nova Gorica za leto 2025 je bila sprejeta na seji Mestnega Sveta 19.12.2024. Ugotavljamo, da je v okviru Spremembe proračuna Mestne občine Nova Gorica za leto 2025, je sprejeta tudi Sprememba proračuna Krajevne skupnosti Gradišče  za leto 2025.«

**AD 5**

Pod točko razno član sveta Dalibor Antić opozori, da je nujno potrebno prenesti arhiv iz stavbe 41 v malo dvorano na hribu. V trenutnem arhivu se namreč okna ne da več popolnoma zapreti, ker se je razpoka ob njem povečala. Zaradi sledeče problematike je bila pozvana že civilna zaščita, s strani katere čakamo na poročilo. Glede prenosa se strinjajo vsi ostali člani, zato se dogovorijo , da se bo prenos uredil takoj po novem letu.

Pod točko razno se nato pogovarjamo še o rednih vzdrževalnih delih na kulturnem domu, sanaciji kleti ter košnji za naprej.

**AD 6**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

**Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.**

Seja je bila zaključena ob 21:45.

Sejo je vodila Tanja Gregorič.

Zapisala: Predsednica sveta KS Gradišče

Danijela Jurkič Tanja Gregorič